Ando Süvari

Ando Ivar Süvari (ka Anto Ivar Süvari, Ando Iwar Suvari ja Ando Suvari, kuni 1936. aastani SirmannAlbum Academicum Universitatis Tartuensis 1918–1944; 17. august 1920 Pärnu – 2. märts 2012 Virginia BeachSuvari, Ando Ivar M.D.) oli eesti päritolu USA psühhiaater.

Süvari lõpetas 1938. aastal Pärnu poeglaste gümnaasiumi80aastane isa: "Mena on mu viimane hitt!" ja õppis Tartu Ülikoolis õigusteadust. 

Teise maailmasõja ajal oli ta SD ametnik Viljandis. 1944. aastal põgenes ta Saksamaale, kus elas üle Dresdeni pommitamise ning õppis meditsiini. 

Ameerika Ühendriikides elades jätkas ta õpinguid psühhiaatria alal ja omandas meditsiinidoktori kraadi.

1954. aastal kolis Süvari USA Rhode Islandi osariiki Newporti, kus töötas osariigi meditsiinikeskuse (Rhode Island Medical Center) vaimse tervise osakonna psühhiaatrina ja pidas ka erapraksist kuni pensionile jäämiseni 1985. aastal. 2004. aastal tunnustas Rhode Islandi osariik Süvari pikaajalist riigiteenistust ja andis sealsele pikaajalise hooldusravi keskusele (Long Term Care Center) tema nime.

Süvari oli kaks korda abielus. Tema esimene abikaasa oli Laine Nuuma ning nende lapsed on Agu, Madia ja Mari-Ann. Abielust kreeka päritolu meditsiiniõe Candice Thompsoniga sündis filminäitlejaks saanud tütar Mena Suvari ning nende pojad on Ando, Sulev ja Jüri.Rajita Mishra. Who Is Ando Ivar Süvari? Mena Suvari Father-Meet His Wife Candice Chambers And Family 22.03.2023.

Viited

Välislingid
80aastane isa: "Mena on mu viimane hitt!"

Kategooria:Ameerika Ühendriikide psühhiaatrid
Kategooria:Eestlased Ameerika Ühendriikides
Kategooria:Sündinud 1920
Kategooria:Surnud 2012